[{"text_idx": "#000005", "text": "Mae diffyg cyfleoedd ar gael yn y dulliau gweithredu presennol i gymunedau a gweithwyr proffesiynol, gan gynnwys meddygon teulu, clinigwyr aci\u0301wt, gweithwyr cymdeithasol, nyrsys, gweithwyr proffesiynol perthynol i iechyd, fferyllwyr ac eraill \u2013 i gymryd ro\u0302l weithredol yn y gwaith o greu cynlluniau lleol a darparu gwasanaethau, a darparu arweinyddiaeth ar eu cyfer. Mae datblygu ardaloedd lleol integredig ar gyfer iechyd a gofal cymdeithasol yn ffordd o wella hyn a sicrhau arweinyddiaeth gymunedol, glinigol a phroffesiynol gref."}, {"text_idx": "#000008", "text": "Ariennir y rhaglen trwy Gronfa Drawsnewid Llywodraeth Cymru ac mae\u2019r gwaith sy\u2019n cael ei wneud yn ceisio adeiladu ar lwyddiant gwaith a ariannwyd gan y CGI a defnyddio ffyrdd newydd o weithio sy\u2019n gosod yr hyn sy\u2019n bwysig i bobl gogledd Cymru wrth wraidd popeth a wnawn. Mae\u2019n arloesol ac yn llywio newid go iawn."}, {"text_idx": "#000009", "text": "Ein bwriad yw dod ag amrywiaeth o wasanaethau iechyd cymunedol, gofal cymdeithasol a\u2019r trydydd sector ynghyd i ddatblygu ardaloedd iechyd a gofal cymdeithasol integredig o fewn cymunedau."}, {"text_idx": "#000011", "text": "Mae dull gweithredu gogledd Cymru yn un sy\u2019n \u2018cynllunio\u2019n rhanbarthol, darparu\u2019n lleol\u2019 \u2013 caiff y gwaith o ddatblygu gwasanaethau integredig newydd ar gyfer iechyd a gofal cymdeithasol ei arwain gan gyfres o Egwyddorion Dylunio. Mae\u2019r egwyddorion hyn yn disgrifio \u2018sut\u2019 y dylai gofal integredig gael ei gynllunio a\u2019i ddarparu. Trwy adeiladu ar y blaenoriaethau a amlinellir yn \u2018Cymru Iachach\u2019, mae\u2019r Egwyddorion Dylunio hyn yn nodi bod disgwyl parch, parch cydradd ac ymgysylltiad go iawn yn y gwaith o gynllunio a darparu gofal a chymorth integredig sy\u2019n canolbwyntio ar berthnasoedd ac sydd o safon uchel."}, {"text_idx": "#000012", "text": "Bwriad yr Egwyddorion Dylunio yw llywio\u2019r newidiadau mewn diwylliant a gwasanaethau sy\u2019n ofynnol dros y misoedd a\u2019r blynyddoedd nesaf, darparu\u2019r diwygiadau hyn yn llwyddiannus a gwella canlyniadau i ddinasyddion. Maent yn esbonio beth y gall pobl sy\u2019n defnyddio gwasanaethau, a\u2019u teuluoedd a\u2019u gofalwyr, ei ddisgwyl gan wasanaethau integredig, yn ogystal ag ymddygiad a blaenoriaethau a ddisgwylir gan sefydliadau a phobl sy\u2019n cynllunio a darparu gofal a chymorth."}, {"text_idx": "#000015", "text": "Cadeirydd y Bwrdd Trawsnewid Gwasanaethau Cymunedol"}, {"text_idx": "#000016", "text": "\u201cFel Meddyg Teulu rwy\u2019n teimlo\u2019n angerddol am arloesi ac ail-lunio gofal sylfaenol a chymunedol a chredaf y dylem ddatblygu ein gwasanaethau o amgylch anghenion ein dinasyddion \u2013 nid sefydliadau. Un o\u2019n blaenoriaethau yw darparu gwasanaethau gofal gwell yn nes at gartrefi pobl. Trwy annog cydweithio gwell rhwng gofal iechyd, gofal cymdeithasol a grwpiau cymunedol a gwirfoddol, gallwn wneud mwy i atal pobl rhag gorfod mynd i\u2019r ysbyty am driniaeth a gwella\u2019r ffordd y maent yn derbyn gofal yn eu cartrefi a\u2019u cymunedau eu hunain.\u201d"}, {"text_idx": "#000018", "text": "\u201cEin ffocws clir ledled gogledd Cymru yw helpu pobl i aros yn y lle sy\u2019n bwysig iddyn nhw, sef eu cartrefi eu hunain. I gyflawni hyn, rydym yn datblygu rhaglen waith gyffrous i sicrhau gwell mynediad at ofal a chefnogaeth o safon uchel yng nghartrefi a chymunedau pobl, gyda mynediad at help arbenigol pan fo\u2019i angen ar bobl.\u201d"}, {"text_idx": "#000019", "text": "Beth yw integreiddio iechyd a gofal cymdeithasol?"}, {"text_idx": "#000021", "text": "Bydd integreiddio iechyd a gofal cymdeithasol mewn ardaloedd lleol yn golygu y byddwn yn gallu dod a\u0302 gwasanaethau ynghyd yng nghymunedau pobl, a sicrhau eu bod yn gydgysylltiedig, yn haws i gael gafael arnynt ac yn gallu darparu\u2019r hyn sy\u2019n bwysig i bobl yn well."}, {"text_idx": "#000022", "text": "Bydd Cynghorau a gwasanaethau iechyd cymunedol, yn ogystal ag ystod o gefnogaeth a ddarperir gan grwpiau cymunedol a sefydliadau gwirfoddol, yn cael eu cydgysylltu a\u2019u darparu o fewn ardaloedd iechyd a gofal cymdeithasol integredig newydd. Mae\u2019r gwasanaethau hyn yn cynnwys:"}, {"text_idx": "#000024", "text": "Mae pobl gogledd Cymru wedi dangos yn glir eu bod yn dymuno cael gwell mynediad at wasanaethau yn eu cymunedau eu hunain, a\u2019u bod yn dymuno parhau i fyw yn eu cartrefi eu hunain cyhyd ag sy\u2019n bosibl."}, {"text_idx": "#000025", "text": "Bydd yr ardaloedd iechyd a gofal cymdeithasol integredig newydd yn gwella\u2019r gefnogaeth sydd ar gael mewn cymunedau, sy\u2019n golygu y gall pobl aros yn eu cartrefi eu hunain yn hirach, gyda gwell mynediad at ystod o wasanaethau i ddiwallu eu hanghenion."}, {"text_idx": "#000026", "text": "Yng ngogledd Cymru mae\u2019r gwaith o integreiddio gwasanaethau iechyd a gofal cymdeithasol cymunedol wedi dechrau. Mae cynrychiolwyr o bob sector gan gynnwys Cynghorau, y GIG a\u2019r Trydydd Sector wedi dod ynghyd i ffurfio Byrddau Gwasanaeth Integredig Ardal."}, {"text_idx": "#000027", "text": "Mae\u2019r Byrddau hyn yn ymroddedig i wrando ar farn cymunedau lleol a gweithwyr proffesiynol lleol a\u2019u cynnwys yn eu hymdrechion i gynllunio gwasanaethau a chymorth, mewn modd sy\u2019n diwallu anghenion pobl leol."}, {"text_idx": "#000029", "text": "Mae timau Arweinyddiaeth Ardal yn cael eu sefydlu a byddant yn gyfrifol am gomisiynu a darparu gwasanaethau ym mhob un o\u2019r Ardaloedd Iechyd a Gofal Cymdeithasol integredig newydd."}, {"text_idx": "#000030", "text": "Bwriad gwasanaethau cynllunio ar lefel Ardaloedd Lleol yw gwella\u2019r berthynas rhwng gwasanaethau Iechyd a Gofal Cymdeithasol statudol a chymunedau. Bydd timau Arweinyddiaeth Ardaloedd Lleol yn darparu cefnogaeth i wasanaethau a gweithgareddau cymunedol presennol yn ogystal a\u0302 datblygu cyfleoedd newydd lle nad oes rhai\u2019n bodoli eisoes."}, {"text_idx": "#000031", "text": "Byddwn yn canolbwyntio ar wella iechyd a lles pobl yng ngogledd Cymru. Bydd pobl yn gallu cael gwell mynediad at ystod gyfan o gefnogaeth yn eu cymunedau eu hunain yn gynharach a byddwn yn ceisio osgoi darparu gwasanaethau arbenigol, megis gwasanaethau dydd traddodiadol, ac yn hytrach yn cysylltu pobl a\u0302 gweithgareddau bob dydd yn eu cymunedau lleol."}, {"text_idx": "#000032", "text": "Trwy ddarparu mwy o wasanaethau Iechyd a Gofal Cymdeithasol yn y gymuned, byddwn yn gallu cefnogi mwy o bobl i aros yn eu cartrefi eu hunain yn hirach, gan arwain at lai o arosiadau mewn ysbytai a llai o bobl yn gorfod symud i ofal hirdymor."}, {"text_idx": "#000034", "text": "Byddwch yn dechrau gweld newidiadau go iawn yn y ffordd y caiff eich gofal a\u2019ch cymorth ei ddarparu."}, {"text_idx": "#000035", "text": "Bydd y newidiadau hyn yn golygu:"}, {"text_idx": "#000036", "text": "Gofal a chefnogaeth yn y gymuned ac sy\u2019n cael ei ddarparu\u2019n lleolGwasanaethau sy\u2019n darparu\u2019r hyn sy\u2019n bwysig i chiCynnydd yn yr adnoddau sydd ar gael i bobl i\u2019w galluogi i fyw yn dda o fewn eu cartrefi a\u2019u cymunedau eu hunainGwasanaethau iechyd a gofal cymdeithasol gwell a mwy integredig sy\u2019n cynnig gwasanaeth di-dorPeidio a\u0302 gorfod ailadrodd eich hanes wrth amryw o wahanol weithwyr proffesiynolMwy o ddewis a rheolaethGallu cael mynediad at wely mewn ysbyty yn hawdd pan fydd ei angen arnochGwell mynediad at wasanaethau a chymorth cymunedol prif ffrwdMwy o gysylltiad a\u0302\u2019r gwaith o ddylunio a datblygu ffyrdd newydd o weithio"}, {"text_idx": "#000037", "text": "Trigolion DINBYCH \u2013 rydym eich angen chi!"}]